INTRODUCTIO. 
Fascicule Sj^mbolarum secundo tertium addimus, non solurn Supplementa ad pri- 
mum, jam anno 1846 (Mém. d l'Acad. Impér. d. Se. d. St. Pétersbourg. VI. Sér. Se. 
nat. T. V.) publicatum, primi titulo haud designatum, sed etiam ex parte ad Secundum (an- 
tecedeutem) spectantia continentem. Generis Manatorum et Halicores historia nominatim 
in eo fusius illustrata reperitur, ita quidem ut omnia, quae de literatura, corporis figura ex- 
terna, anatome, geographica distributione et vitae génère indagare potui, in corpus unum 
monographice sint composita. Rhytinae historiam naturalem, quod ad structuram externam 
et internam attinet, in fasciculo primo duce Stellero illustratam et observationibus cranio- 
logicis comparatis, nec non aliis laminarum manducatoriarum structuram penitiorem illu- 
strantibus, a me institutis, suppletam, deinde in secundo fasciculo sceleti totius descriptione 
ejusque cum aliorum Sireniorum, Pachydermatmn atque Cetaceorum sceleti comparatione 
locupletatam in hoc (tertio) fasciculo additamentis pluribus denuo auctam invenies. De 
Ehytinae historia literaria, de iconibus, et corio, porro de laminis manducatoriis corneis, 
cerebro et auditus organo, deinde de ossium ejus compage, cerebri cavitate et costarum 
structura, sceletique partium variationibus , de geographica distributione et exstirpatione 
ejus denique novae in dicto fasciculo leguntur disquisitiones, quibus animalis cognitio vario 
modo illustratur. In ultimo denique ejusdem Fasciculi Libro (Vto) de Sireniorum classifi- 
cationis eorLimque affinitatum historia, nec под de palaeontologicis eorum relationibus loquuti 
sumus, simul vero in ultimo capite quaestionem hypotheticam, ad 111. Darwini theoriam 
spectantem, eruere tentavimus: utrum Sirenia sint mammalia originaria an ex aliorum ani- 
malium, inferiorum nominatim, transfiguratione sensim sensimque exorta derivanda, quibus 
serius alia animalia perfectiora originem debuerint. Qua de causa Symbolae nostrae mono- 
graphiam pro tempore completam Sireniorum generum statu viventi observatorum conti- 
nebunt; neque geuus exstinctum Halianassae, nominatim in osteologica parte, negleximus. 
Observandum denique hoc loco erit, Symbolarum secundi fasciculi impressionem 
ad paginam 184 usque jam anno 1862 nnitam fuisse, ac demum inde a Novembri anni 
1867 reliquas Commentationis partes prelo subiectas esse. 
29 
